PAGE  
4
[image: image1.png]




MOCIÓ DE LA CORPORACIÓ RELATIVA A LA INTERPOSICIÓ DE RECURS CONTENCIÓS ADMINISTRATIU CONTRA L’ACORD, DE DATA 25 DE MARÇ DE 2013, DE LA JUNTA DE DIRECCIÓ DEL CONSORCI C.R.T. PEL QUAL S’ACORDA L’APROVACIÓ DE LA PROPOSTA DE RESOLUCIÓ DE LES AL·LEGACIONS PRESENTADES A L’APROVACIÓ INCIAL DEL PRESSUPOST DEL CONSORCI C.R.T. PER A L’EXERCICI 2013
Atès que per acord plenari, de data 16 de febrer de 2012, l’Ajuntament de Salou va aprovar, per unanimitat, separar-se del C.R.T. i la revocació de potestats delegades. 
Atès que per acord plenari, de data 7 de març de 2012, es ratifica l’esmentat acord de Ple de data 16 de febrer de 2012. 
Atès que per acord plenari, de data 11 de maig de 2012, el Ple de l’Ajuntament de Salou ratifica l’acord de la Junta de Direcció del C.R.T. de data 8 de maig de 2012.

Atès que en sessió plenària celebrada el dia 25 de juliol de 2012 es dóna compte del Decret d’alcaldia número 4847, de data 25 de juliol de 2012, on a la seva part dispositiva es designa als representants del municipi de Salou a la Comissió que tenia per objecte elevar un dictamen vinculant sobre el repartiment tributari establert en l’article 52 dels Estatuts del Consorci. A més de la modificació de l’esmentat article, també havia d’informar sobre la modificació dels Estatuts que sigués necessària per a la seva subsistència.

Atès que l’esmentada Comissió es va constituir i transcorreguts els 4 mesos establerts des de la seva constitució no va arribar a cap acord.

Atès que en data 10 de desembre de 2012 la Junta de Direcció del Consorci Intermunicipal de Vila-seca, de Salou i la Generalitat de Catalunya acordà aprovar inicialment el pressupost general per a l’exercici 2013, l’import total del qual és de 2.560.000,00 €. Aquest punt de l’ordre del dia de la Junta de Direcció va ser votat en contra pels tres representants assistents de l’Ajuntament de Salou.
Atès que en el Butlletí Oficial de la Província de Tarragona de data 27 de desembre de 2012, número 296, es publica l’edicte de data 10 de desembre de 2012 relatiu a l’aprovació inicial per la Junta de Direcció del pressupost general del Consorci per a l’exercici 2013.
Atès que per acord plenari de data 14 de gener de 2013 s’aproven, per unanimitat, les al·legacions a l’aprovació inicial del pressupost per a l’exercici 2013 del Consorci Intermunicipal de Vila-seca, de Salou i de la Generalitat de Catalunya, per a la gestió del Centre Recreatiu i Turístic.

Atès que en la mateixa data, 14 de gener de 2013, i dintre de termini, es presenta davant el Consorci C.R.T., amb núm. 5 de Registre d’entrada, l’escrit d’al·legacions a l’aprovació inicial del pressupost per a l’exercici 2013 del Consorci Intermunicipal de Vila-seca, de Salou i de la Generalitat de Catalunya, per a la gestió del Centre Recreatiu i Turístic.

Vist que la Junta de Direcció del Consorci C.R.T., en data 25 de març de 2013, aprova la desestimació de les al·legacions presentades per l’Ajuntament de Salou i per tres veïns de Salou, membres de la Junta de Direcció en relació a l’aprovació inicial del pressupost general del Consorci C.R.T. per a l’exercici 2013. També aprova definitivament el pressupost del Consorci C.R.T. per a l’exercici 2013. Aquest acord de la Junta de Direcció es notifica a l’Ajuntament de Salou en data 9 d’abril de 2013, amb número 3875 de Registre d’entrada.
Atès el que disposa l’article 24 de la Llei 29/1998, de 13 de juliol, de la Jurisdicció contenciosa-administrativa (LJCA), segons el qual la representació i defensa de les administracions públiques es regirà per allò establert a la Llei Orgànica del Poder Judicial, així mateix com dels articles 38, 48.3 i 49 d’aquesta.

Atès el que disposa l’article 551.3 de la Llei Orgànica 6/1985, d’1 de juliol, del Poder Judicial, segons el qual la representació i defensa dels ens locals correspondrà als lletrats que serveixin en els serveis jurídics d’aquestes administracions públiques, a menys que designin advocat col·legiat que els representi i defensi.
Atès l’interès de la Corporació en la defensa d’aquest assumpte i en ús de les facultats que l’article 22·2·j) de la Llei 7/1985, de 2 d’abril, reguladora de les bases de règim local, atribueix al Ple  per a l’exercici d’accions judicials i administratives i la defensa de la Corporació en matèries de competència plenària.
Per tot l’anterior, els grups muncipals de l’Ajuntament de Salou PROPOSEN al Ple de l’Ajuntament el següent:

PRIMER.- Acordar interposar recurs contenciós administratiu contra l’acord de data 25 de març de 2013, de la Junta de Direcció del Consorci C.R.T., referent a ”2n.- Aprovació, si escau, de la proposta de resolució de les al·legacions presentades davant l’aprovació inicial del pressupost del Consorci del C.R.T. per a l’exercici 2013”, del següent tenor:
“PRIMER.- Desestimar les al·legacions presentades per l’Ajuntament de Salou i per tres membres de la Junta de Direcció en relació a l’aprovació inicial del pressupost general del Consorci del Centre Recreatiu i Turístic per a l’exercici econòmic 2013, per no trobar-se basades en cap del supòsits previstos en l’article 170.2 del Text Refós de la Llei Reguladora de les Hisendes Locals.

SEGON.- Considerar aprovat definitivament el pressupost del Consorci del CRT per l’exercici 2013 i acordar la seva publicació al Butlletí Oficial de la Província.”
SEGON.- Encarregar i designar als Lletrats SR. RAFAEL GÓMEZ-FERRER MORANT i SR. JOSÉ M. BAÑO LEÓN la direcció jurídica i defensa de l’Ajuntament de Salou en aquest assumpte, i la representació als procuradors Sr. ÁNGEL QUEMADA CUATRECASAS, Sra. MIREIA ESPEJO IGLESIAS i Sr. JORDI GARRIDO MATA.

Salou, 19 d’abril de 2013
Pel Grup municipal de CiU                                 Pel Grup municipal del PP

